BEM ทยอยเปิดให้บริการ Easy Pass ทางพิเศษอุดรรัถยาตั้งแต่มิ.ย.นี้
BEM ทยอยเปิดให้บริการ Easy Pass ทางพิเศษอุดรรัถยา ตั้งแต่มิ.ย.นี้ คาดเปิดครบทุกด่านในเดือนส.ค.
3 มิ.ย. 2559

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ระบุว่า บริษัท ทางด่วนกรุงเทพเหนือ จำกัด (NECL) จะเปิดให้บริการระบบเก็บค่าผ่านทางอัตโนมัติ หรือ Easy Pass ที่ทางพิเศษอุดรรัถยา ด่านละ 1 ช่องทาง โดยจะเปิดให้บริการที่ด่านเมืองทองขาเข้าและขาออก เป็นสองด่านแรก จากนั้นจะทยอยเปิดให้บริการ Easy Pass ในด่านต่างๆ ซึ่งจะสามารถเปิดให้บริการได้ครบทุกด่าน ในเดือนสิงหาคม 2559 เมื่อเปิดให้บริการแล้ว ผู้ใช้บริการทางพิเศษที่ใช้ช่องเงินสดโปรดชิดซ้าย และ Easy Pass โปรดชิดขวา
สำหรับในช่วงดำเนินการบริษัทได้ติดตั้งสัญญาณไฟ ป้ายเตือน จัดเจ้าหน้าที่จัดการจราจรเพื่ออำนวยความสะดวกและดูแลความปลอดภัยของผู้ใช้บริการทางพิเศษโปรดขับรถด้วยความระมัด
ทั้งนี้ ผู้ใช้บริการทางพิเศษ สามารถติดต่อซื้อบัตร Easy Pass ได้ที่ทางพิเศษเฉลิมมหานคร ทางพิเศษศรีรัช ทางพิเศษบางนา-อาจณรงค์ และทางพิเศษสายบางพลี-สุขสวัสดิ์
สำหรับการให้บริการ Easy Pass ในทางพิเศษอุดรรัถยา ผู้ใช้บริการทางพิเศษสามารถเติมเงิน Easy Pass ได้ที่อาคารด่านเก็บค่าผ่านทาง 4 ด่าน ได้แก่ ด่านศรีสมาน ขาเข้าและขาออก และด่านบางปะอินขาเข้าและขาออก และสามารถตรวจสอบยอดเงินคงเหลือได้ทุกอาคารด่าน